ขบวนการอวาทาโร่ ดงบราเธอร์ส

ขบวนการอวาทาโร่ ดงบราเธอร์สหรือในชื่อภาษาญี่ปุ่นอวาทาโร่เซ็นไต ดงบราเธอร์ส(ญี่ปุ่น:暴太郎戦隊ドンブラザーズ;โรมาจิ:Abatarō Sentai Donburazāzu;ทับศัพท์: Avataro Sentai Donbrothers) เป็นละครโทคุซัทสึชุดของซูเปอร์เซ็นไตซีรีส์ลำดับที่ 46 ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 6 มีนาคม ค.ศ. 2022 จนถึงวันที่ 26 กุมภาพันธ์ ค.ศ. 2023 มีจำนวนตอนทั้งหมด 50 ตอน
ขบวนการอวาทาโร่ ดงบราเธอร์สเป็นผลงานลำดับที่ 46 ของซูเปอร์เซ็นไตซีรีส์ โดยธีมหลักมีต้นแบบมาจากนิทานเรื่องโมโมทาโร่ซึ่งมีโมโมทาโร่และลูกน้อง 4 คนและชื่อขบวนการเป็นชื่อที่ไม่ได้ใช้คำลงท้ายว่า...เรนเจอร์,...เจอร์ในรอบ 10 ปี
ทั้งนี้นักรบที่ปรากฏในเรื่องมีจุดเด่นที่พิเศษเฉพาะตัวและมีจุดที่แปลกใหม่ที่สุดของซีรีส์ซูเปอร์เซ็นไต โดย 2 คนใน 5 คนถูกใช้รูปแบบโมชันแคปเจอร์และผสมรวมกันกับคอมพิวเตอร์กราฟิกเข้ามาประกอบฉากในเรื่องและนักรบสีชมพูผู้ชายถูกใช้เป็นครั้งแรกในประวัติศาสตร์นอกจากนี้เป็นผลงานที่ต่อยอดจากขบวนการโลกจักรกล เซ็นไคเจอร์โดยต่อยอดจากไอเท็มที่ชื่อว่า อวาทาโร่เกียร์ ที่สามารถใช้พลังของซูเปอร์เซ็นไตในอดีตได้เช่นกัน รวมทั้งเส้นเรื่องของโลกมีความเกี่ยวข้องกัน
เรื่องราวชุลมุนของห้าหนุ่มสาวผู้โดนโชคชะตาถีบลงเรือผีลำเดียวกัน!! ทั้ง "โมโมอิ ทาโร่" ชายหนุ่มแสนดีที่พูดโกหกไม่ได้ "คิโต้ ฮารุกะ" นักเขียนการ์ตูนสาวไฟแรงที่ต้องกลายเป็นยัยขี้ก๊อปชั่วข้ามคืน "ซารุฮาระ ชินอิจิ" กวีผู้รอบรู้ที่จับเงินตราไม่ได้ "อินุซึกะ สึบาสะ" หนุ่มเทสดีที่ต้องหนีตำรวจ และ "คิจิโนะ สึโยชิ" มนุษย์เงินเดือนสุดเปิ่นแต่รักครอบครัวที่.... อุ๊บ!
กลุ่มขบวนการที่โมโมอิ ทาโร่ และ เพื่อนร่วมทางทั้ง 4 คน ที่ต่อกรกับฮิโตสึคิและโนโตะ เพื่อปกป้องผู้คนและเติมเต็มความปรารถนาของพวกเขา
ในช่วงแรกพวกเขารู้จักกันโดยยังไม่รู้ตัวตนที่แท้จริง แต่เมื่อเรื่องราวดำเนินไป พวกเขาก็ค่อย ๆ รู้ว่าใครเป็นสมาชิกของดงบราเธอร์ส มีเพียงสึบาสะเพียงคนเดียวที่รู้ตัวจริงเป็นคนสุดท้าย เนื่องจากอีก 5 คนยังไม่รู้ว่าสึบาสะเป็นสมาชิก จึงเรียกเขาด้วยชื่อต่างๆ เช่น คุณหมา (イヌさん) หรือ น้องหมา (ワンちゃん) เป็นต้น
นอกจากนี้ผู้ที่เป็นสมาชิกของดงบราเธอร์ส มีผู้ที่ได้รับการถูกเลือกประมาณ 5,000 คน แต่ทว่าได้ถูกถอนตัวออกไป เนื่องจากสมาชิกบางคนใช้พลังในทางที่ไม่ถูกต้อง
ร่างแปลงที่ใช้ อวาทาโร่เกียร์อัลเตอร์เกียร์ ในการแปลงร่าง เมื่อใช้งานจิตของผู้ใช้ย้ายเข้าไปยังตัวในร่างอัลเตอร์
ร่างแปลงที่ใช้ โรโบทาโร่เกียร์ ในการแปลงร่าง
โนโตะ(脳人) เป็นกลุ่มมนุษย์ชั้นสูงจากโลกที่มีชื่อว่าอิเดียน(イデオン) ซึงเป็นโลกที่มนุษย์ไม่รู้จัก สนใจสิ่งต่างๆ ในโลกมนุษย์โดยปกติอาศัยอยู่ในห้องที่มีภาพผลงานของโลกมนุษย์ที่มีชื่อเสียง แปลงร่างด้วยกำไลข้อมือโนโตะเบรซ(脳人ブレス)
เป้าหมายของโนโตะคือกำจัดฮิโทสึคิพร้อมกับผู้ที่ถูกความโลภครอบงำ โดยไม่สนว่าใครผิดใครถูก รวมถึงกำจัดบุคคลที่เกี่ยวข้องกับราชวงศ์ดงที่อาศัยจากโลกเดียวกันกับโนโตะ
มีอาวุธประจำตัวที่เรียกว่าโนโตะชิลด์(脳人シールド)
จูโตะ(獣人) คือสิ่งมีชีวิตปริศนาที่มีความดุร้ายและบ้าคลั่ง สามารถคัดลอกร่างมนุษย์ได้โดยมักจะทำการกินหรือดูดอาโอนิไปยังมิติจูโตะ และมีพลังที่ไม่สามารถฆ่าได้จากกลุ่มปกติ สามารถแปลงร่างได้โดยมีอาวุธเป็นกรงเล็บ
โดยระดับความแข็งแกร่งจะนับตามการพับกระดาษโอริกามิประกอบไปด้วย โอริกามิรูปแมว อยู่ในระดับ B มีสติสัมปชัญญะต่ำและเข้ากับสังคมได้ช้า, โอริกามิรูปนกกระเรียน อยู่ในระดับ A มีสติสัมปชัญญะที่เทียบเท่ากับมนุษย์ปกติและเข้ากับสังคมได้อย่างรวดเร็ว และ โอริกามิรูปนกเพนกวิน อยู่ในระดับ S ซึ่งเป็นระดับสูงสุด
ในอดีตจูโตะเป็นสิ่งมีชีวิตเทียมที่ถูกสร้างขึ้นมาโดยราชวงศ์ดงเพื่อค้นหาแหล่งทรัพยากรที่มีเสถียรภาพมากขึ้น แต่ว่ายุติพัฒนาเนื่องจากการสร้างล้มเหลวและถูกปิดผนึกโดยราชวงศ์ดง หลังจากนั้นถูกห้ามไม่ให้ปรากฏตัวในโลกมนุษย์และโลกของโนโตะจากกลุ่มผู้พิทักษ์ แต่ว่าผนึกเริ่มเสื่อมสภาพและได้กลับมายังโลกมนุษย์ ซึ่งได้จู่โจมเข้าไปที่รถโดยสารซึ่งหนึ่งในนั้นคือซายามะเจ้าหน้าที่ตำรวจที่ไล่ตามสึบาสะ และนอกจากนี้บุคคลที่หายตัวจากรถโดยสารเป็นผู้ที่ถูกจูโตะแมวจู่โจมด้วยการคัดลอกร่างคนแทนตัวจริง อย่างไรก็ตามเมื่อจูโตะตาย ร่างมนุษย์ที่ถูกคัดลอกก็ตายตามไปด้วยในกรณีที่ถูกกำจัดด้วยพลังของนินจาร์คซอร์ด แต่ถ้าทำลายโอริกามิที่อยู่ในร่างกายของร่างที่ถูกคัดลอก พลังอมตะของจูโตะหายไปและเสียชีวิตได้ทุกเมื่อ
ฮิโตสึคิ(ヒトツ鬼) เป็นอสูรที่เกิดจากกิเลสของมนุษย์ ทำให้ความปรารถนาของมนุษย์ที่ถูกครอบงำและเอาร่างกายมนุษย์ที่สูญเสียตัวตนไปกลายเป็นปีศาจที่ชั่วร้าย เมื่อฮิโตสึคิเข้าตาจนสามารถขยายร่างยักษ์ได้โดยถูกเรียกอีกชื่อคือฮิโตสึคิง(ヒトツ鬼ング)
ในการปราบฮิโตสึคิ / ฮิโตสึคิง ถ้าถูกปราบโดยฝั่งดงบราเธอร์ส ผู้ที่ถูกกลายเป็นฮิโตสึคิก็หลุดพ้นกลับมาเป็นปกติและบุคคลที่ถูกฮิโตสึคิโจมตีกลับคืนมาเป็นปกติ แต่ถ้าหากฝั่งโนโตะปราบ ผู้ที่กลายเป็นฮิโตสึคิถูกย้ายไปยังอยู่ในกรงจากมิติโนโตะเลเยอร์และขังไว้อยู่ในนั้นในสภาพนิทรา
ขบวนการอวาทาโร่ ดงบราเธอร์ส ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ในช่วงซูเปอร์ฮีโร่ไทม์
ส่วนประเทศไทย ลิขสิทธิ์เป็นของการ์ตูนคลับมีเดีย โดยเผยแพร่ผ่านทางช่องยูทูบ Cartoon Club Channel ทุกวันศุกร์ เวลา 16:00 น.